Greek Legal Document

Category: 44

Content:
22. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. 25853/2730 της 12/22 Μαΐου 1956 Περί καθορισμού σειράς προτεραιότητος τοποθετήσεως ανέργων γουνεργατών Καστοριάς. Εν όψει της παρ. 5 του άρθρ. 5 του Ν.Δ. 2656/ 1953 «περί οργανώσεως και ελέγχου αγοράς εργασίας». Καθορίζομεν την σειράν προτεραιότητος τοποθετήσεως εις την γουνεργασίαν υπό της οικείας Επιθεωρήσεως Εργασίας των ανέργων γουνεργατών Καστοριάς, ως ακολούθως: 1.Κατ’ απόλυτον προτεραιότητα δέον να τοποθετώνται εις την γουνεργασίαν οι μέχρι τέλους του έτους 1952 εγκατεστημένοι εις Καστοριάν και απασχολούμενοι εις την επεξεργασίαν των γουναρικών. 2.Εξαντληθέντος του αριθμού γουνεργατών της πρώτης κατηγορίας δέον να προτιμώνται οι από του έτους 1953 και εντεύθεν εγκατασταθέντες εις Καστοριάν και τοιούτων μη υπαρχόντων. 3.Οι εξ άλλων περιφερειών επιθυμούντες να απασχοληθώσιν εις την γουνεργασίαν. Η Υποδ/σις Χωροφυλακής ήτις εν προκειμένω ασκεί καθήκοντα Επιθεωρήσεως Εργασίας εντέλλεται δια την αυστηράν της παρούσης εφαρμογήν. Η παρούσα, ης η ισχύς άρχεται από της εκδόσεώς της δημοσιευθήτω δια της Εφημερίδος της Κυβερνήσεως. 15.Γ .α.21-22 Γραφεία Εύρεσης Εργασίας Σύμβουλοι Εργασίας